Document ID: 32007R1493

KOMISSION ASETUS (EY) N:o 1493/2007,
annettu 17 päivänä joulukuuta 2007,
muodosta, jossa tiettyjen fluorattujen kasvihuonekaasujen tuottajien, maahantuojien ja viejien on toimitettava selvitys Euroopan parlamentin ja neuvoston asetuksen (EY) N:o 842/2006 mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä fluoratuista kasvihuonekaasuista 17 päivänä toukokuuta 2006 annetun Euroopan parlamentin ja neuvoston asetuksen (EY) N:o 842/2006 (1) ja erityisesti sen 6 artiklan 2 kohdan,
sekä katsoo seuraavaa:
(1)
Tietoihin, jotka tuojien ja tuottajien olisi annettava, olisi sisällyttävä arviot tärkeimmissä käyttösovellusluokissa todennäköisesti käytettävistä fluorattujen kasvihuonekaasujen määristä, raaka-aineina todennäköisesti käytettävät määrät mukaan luettuina, jotta komission ja jäsenvaltioiden käyttöön saataisiin lisätietoa asianomaisten alojen päästötietojen keräämiseksi.
(2)
Kaupallisista syistä tuottajat ostavat toisiltaan ja myyvät toisilleen fluorattuja kasvihuonekaasuja; näissä tapauksissa ainoastaan ostajana oleva tuottaja voi ilmoittaa tärkeimmissä käyttösovellusluokissa todennäköisesti käytettävät kyseisten aineiden määrät.
(3)
Sidosryhmiä on kuultu selvityksen muotoon liittyvissä kysymyksissä, ja niiden saama kokemus tietojen ilmoittamisesta otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (2) mukaisesti on otettu huomioon.
(4)
Tässä asetuksessa säädetyt toimenpiteet ovat asetuksen (EY) N:o 2037/2000 18 artiklan 1 kohdassa perustetun komitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 842/2006 6 artiklan 1 kohdassa tarkoitetun selvityksen muoto vahvistetaan tämän asetuksen liitteessä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2007.

Labels: 1
20
7
3
12